wannaphong/clean_thaiwikipedia huggingface dataset:
# ม็องคีเบิร์กสเกลอโรซิส
ม็องคีเบิร์กสเกลอโรซิสตามการทับศัพท์ใน ICD-10 ภาษาไทย  หรือ ม็องคีเบิร์กอาร์เทอริโอสเกลอโรซิส  เป็นรูปแบบหนึ่งของการแข็งของหลอดเลือดแดง ที่ซึ่งพบการสะสมแคลเซียมในชั้นกล้ามเนื้อกลางของผนังหลอดเลือดแดง (ชั้นทูนิกามีเดีย) โดยการสะสมแคลเซียมนี้เป็นแบบดิสทรอฟิกแคลซิฟิเคชั่น และปรากฏเป็นภาวะของความเยื่อมตามอายุ อย่างไรก็ตามอาจพบเป็นพยาธิสภาพในกรณี pseudoxanthoma elasticum และการสะสมของแคลเซียมในหลอดเลือดแดงโดยไม่ทราบสาเหตุ (idiopathic arterial calcification) ในทารกแรกเกิด ปัจจุบันยังคงไม่ทราบสาเหตุและความเกี่ยวข้องกับการแข็งตัวของหลอกเลือดแดงในกรณีอื่น ๆ ชื่อ Mönckeberg ตั้งตาม Johann Georg MönckebergJ. G. Mönckeberg. Über die reine Mediaverkalkung der Extremitätenarterien und ihr Verhalten zur Arteriosklerose. Virchows Archiv für pathologische Anatomie und Physiologie, und für klinische Medicin, Berlin, 1903, 171: 141-167. ผู้อธิบายถึงอาการนี้ครั้งแรกในปี 1903
# กูเกิล คลาสรูม
กูเกิล คลาสรูม  เป็นบริการเว็บฟรีที่พัฒนาโดยกูเกิล ซึ่งมีไว้ให้สำหรับโรงเรียนที่มีจุดมุ่งหมายเพื่อลดความซับซ้อนในการสร้าง แจกจ่าย และให้คะแนนงาน จุดประสงค์หลักของกูเกิล คลาสรูมคือการปรับปรุงกระบวนการแชร์ไฟล์ระหว่างครูกับนักเรียน จนถึง ค.ศ. 2021 มีผู้ใช้งานกูเกิล คลาสรูมประมาณ 150 ล้านคน

คำวิจารณ์ 
เนื่องจากบริษัทกูเกิลได้รับเสียงวิจารณ์ในด้านต่าง ๆ รวมถึงความเป็นส่วนตัว คำวิจารณ์หลักของกูเกิล คลาสรูมส่วนใหญ่มักเกี่ยวกับความเป็นส่วนตัวของนักเรียนและการใช้ข้อมูลนักเรียนของกูเกิล คำวิจารณ์กูเกิล คลาสรูมมักรวมเข้ากับคำวิจารณ์โครมบุ๊กและกูเกิล เวิร์กสเปซ

คำวิจารณ์บางส่วนกล่าวถึงกูเกิล คลาสรูมว่าไม่มีสมุดเรียนที่เต็มสมบูรณ์, ไม่มีแบบสอบถามและแบบทดสอบอัตโนมัติ (ส่วนประกอบหลักที่มีในระบบการจัดการเรียนรู้) และการแก้ไขงานหลังส่งไปแล้ว
# หลอดเลือดแดงอักเสบแบบไจแอนต์เซลล์
หลอดเลือดแดงอักเสบแบบไจแอนต์ เซลล์ (GCA) หรือ หลอดเลือดแดงขมับอักเสบ  เป็นโรคภูมิต้านทานตนเองที่ก่อการอักเสบที่หลอดเลือดขนาดใหญ่ อาการอาจประกอบด้วยปวดศีรษะ, ปวดขมับ, อาการไข้, เห้นภาพซ้อน และเปิดปากลำบาก อาการแทรกซ้อนอาจเกิดการอุดตันของเส้นเลือดแดงดวงตาส่งผลให้เกิดความพิการทางการมองเห็น, การขาดระหว่างชั้นของหลอดเลือดเดืองใหญ่ และ หลอดเลือดแดงใหญ่โป่งพอง GCA มักมีความเกี่ยวพันกับการเกิดปวดกล้ามเนื้อทั่วแบบรูมาตอยด์

สาเหตุเกิดโรคยังคงไม่ทราบชัดเจน กลไกเกิดโรคประกอบด้วยการอักเสบของวาซาวอซอรัมในผนังของหลอดเลือดแดงที่มีขนาดใหญ่ ส่วนใหญ่เกิดที่หลอดเลือดแดงบริเวณศีรษะและคอ และมีบ้างพบที่หน้าอก การตรวจวินิจฉัยดูที่อาการแสดง, การตรวจเลือด และฉายภาพ ตรวจยืนยันโดยใช้การตรวจเนื้อเยื้อของหลอดเลือดแดงเทมโปรัล อย่างไรก็ตาม ราว 10% of ไม่พบคามผิดปกติในหลอดเลือดแดงเทมโปรัล

การรักษาโดยทั่วไปใช้ สเตรอยด์ในระดับสูง ส่วนใหญ่ใช้ prednisone หรือ prednisolone หลังอาการหายจึงลดโดสลงเหลือราว 15% ต่อเดือน

พบความชุกของโรคอยู่ที่ 1 ใน 15,000 คนที่อายุมากกว่า 50 ปี โดยทั่วไปมักพบผู้ป่วยโรคนี้มีอายุมากกว่าf 50 ปี และพบมากที่สุดในวัยช่วง 70 ปี โดยพบโรคในผู้หญิงมากกว่าผู้ชาย และผู้มีเชื้อสายยุโรปเหนือมักพบป่วยมากกว่า พบการอธิบายโรคนี้ครั้งแรกในปี 1890
# หอพิพิธภัณฑ์แห่งชาติหลวงพระบาง
หอพิพิธภัณฑ์แห่งชาติหลวงพระบาง หรือ หอคำ เดิมคือพระราชวังของเจ้ามหาชีวิตหลวงพระบาง จึงเรียกอีกชื่อว่า วังเจ้ามหาชีวิต สร้างเมื่อ พ.ศ. 2447 ในสมัยสมเด็จพระเจ้าศรีสว่างวงศ์ สืบทอดต่อมาถึงสมัยสมเด็จพระเจ้าศรีสว่างวัฒนา พระมหากษัตริย์องค์สุดท้ายของลาว ต่อมาปรับให้เป็นหอพิพิธภัณฑ์หลวง เมื่อ พ.ศ. 2519 โดยใช้เป็นพิพิธภัณฑ์จัดแสดงโบราณวัตถุและของมีค่า เช่น บัลลังก์ ธรรมาสน์ เครื่องสูงและราชูปโภคของเจ้าชีวิต พระพุทธรูป และวัตถุโบราณ รวมถึงของขวัญจากต่างประเทศ

สถาปัตยกรรม
สถาปัตยกรรมมีลักษณะสถาปัตยกรรมวิจิตรศิลป์ เป็นอาคารชั้นเดียว แต่ยกพื้นสูง หลังคาเป็นแบบล้านช้าง บริเวณหน้าประตูปูหินอ่อนจากอิตาลี ห้องต่าง ๆ ในอาคาร ได้แก่ ห้องฟังธรรมของเจ้ามหาชีวิต มีพระพุทธรูปจำนวนหนึ่ง รวมถึงธรรมาสน์ของพระสังฆราช ด้านหลังเป็นท้องพระโรง ห้องรับรองราชอาคันตุกะ มีภาพเขียนที่ฝาผนัง เป็นภาพวิถีชีวิต วัฒนธรรมประเพณีของคนลาว รวมถึงรูปขบวนเจ้ามหาชีวิตเสด็จไปสรงน้ำพระที่วัดเชียงทองและวัดใหม่สุวรรณภูมารามเป็นภาพเขียนแนวลัทธิประทับใจ เขียนโดยจิตรกรชาวฝรั่งเศส ยังมีรูปปั้นครึ่งพระองค์ของเจ้ามหาชีวิตลาว 4 พระองค์ และภาพรามเกียรติ์ปิดทองเคลือบเงาจากศิลปินลาว

ท้องพระโรงมีบัลลังก์หรือราชอาสน์ เครื่องราชกกุธภัณฑ์ ผนังและเพดานพื้นเป็นสีแดง ประดับด้วยกระเบื้องโมเสครูปต่าง ๆ ประดิษฐานพระพุทธรูปขนาดเล็กจำนวนมากที่นำมาจากวัดที่ถูกทำลาย ห้องบรรทมของเจ้ามหาชีวิต ห้องบรรทมของพระราชินี ห้องบรรทมของพระโอรสพระธิดา ได้กลายเป็นห้องเก็บเครื่องดนตรี เครื่องแต่งกายนางแก้วและเครื่องเล่นแผ่นเสียงโบราณ มีศิลาจารึกจำนวนหลายหลัก เก่าแก่สุดระบุคริสต์ศตวรรษที่ 7 จารึกเป็นภาษาลาวโบราณ และยังมีส่วนแสดงภูษาอาภรณ์ เครื่องประดับ เหรียญตราต่าง ๆ ฯลฯ 

ห้องเสวย ห้องรับรองราชอาคันตุกะของพระนางคำผูย พระราชินีองค์สุดท้ายของลาว มีภาพเขียนขนาดใหญ่ของเจ้ามหาชีวิตศรีสว่างวัฒนา พระนางคำผูย และเจ้าฟ้าชายวงศ์สว่าง เขียนโดยอิลยา กลาซูนอฟ ศิลปินชาวรัสเซีย ห้องเก็บของที่ระลึกจากผู้นำต่างชาติหลายประเทศ รวมถึงไทย เช่นของที่ระลึกของสหรัฐ เป็นสะเก็ดหินจากดวงจันทร์

ด้านหลังของหอพิพิธภัณฑ์มีอาคารเก็บราชพาหนะ บริเวณที่ตั้งของหอพิพิธภัณฑ์แห่งชาติหลวงพระบาง ยังเป็นที่ตั้งของหอพระบางซึ่งประดิษฐานพระบาง
# เพลงชาติราชอาณาจักรอัฟกานิสถาน (ค.ศ. 1926–1943)
สดุดีพระมหากษัตริย์ เป็นเพลงชาติแรกของประเทศอัฟกานิสถานที่แต่งขึ้นในช่วงที่ยังมีพระมหากษัตริย์ โดยมีแต่เสียงดนตรีและไม่มีเนื้อร้อง
# เพลงชาติสาธารณรัฐอิสลามอัฟกานิสถาน
เพลงชาติสาธารณรัฐอิสลามอัฟกานิสถาน (- ซูรูเดมิลลี,  - มิลลีซุรูด; ) ถูกนำมาใช้โดยโลยาจีร์กาในเดือนพฤษภาคม ค.ศ. 2006 

ตามมาตรา 20 ของรัฐธรรมนูญแห่งสาธารณรัฐอิสลามอัฟกานิสถาน "เพลงชาติอัฟกานิสถานมีเนื้อหาเป็นภาษาปาทานโดยเอ่ยถึงวลี "อัลลอฮ์ทรงยิ่งใหญ่" และชื่อบรรดาชนชาติต่าง ๆ ของอัฟกานิสถาน" เนื้อเพลงนี้ประพันธ์โดยอับดุลบารี จะฮานี และทำนองโดยชาวเยอรมันเชื้อสายอัฟกัน .

 เนื้อร้อง 
ภาษาปาทานการปริวรรตเป็นอักษรโรมัน(จากภาษาปาทาน)ภาษาดารีปริวรรตเป็นอักษรโรมัน(จากภาษาตารี)คำแปลDā watan Afğānistān di
Dā izat da har Afğān di
Kor da sole, kor da tūre
Har bačay ye qahramān di

Dā watan da ṭolo kor di
Da Balotso, da Uzbəko
Da Pax̌tūn aw Hazārawo
Da Turkməno, da Tājəko

Wər sara Arab, Gūjər dī
Pāmīryān, Nūristānyān
Brāhawī dī, Qizilbāš dī
Ham Aymāq, ham Pašayān

Dā hīwād ba təl źaleǵī<
Ləka lmar pər šnə asmān
Pə sīna ke da Āsyā ba
Ləka zṛə wī jāwīdān

Nūm da haq mo day rahbar
Wāyū Allāhu Akbar
Wāyū Allāhu Akbar
Wāyū Allāhu Akbarīn watan Afğānestān ast
īn ezat-e har Afğān ast
mīhan-e solh, jāygāh-e šamšīr
har farzandeš qahramān ast

īn watan mīhan-e hame ast
az Baloč, az Uzbakhā
az Paštūn, Hazārahā
az Turkman o Tājīkhā

ham Arab o Gūjarhā
Pāmīrī, Nūristānīhā
Brāhawī ast o Qizilbāš
ham Aymāq o Pašaiyān

īn kešwar hamīše tābān xāhad būd
mesl-e āftāb dar āsemān-e kabūd
dar sīna-ye āsyāmesl-e qalb jāwīdān

nām-e haq ast mā rā rahbar
mīgūyīm Allāh-o-Akbar
mīgūyīm Allāh-o-Akbar
mīgūyīm Allāh-o-Akbarแผ่นดินนี้คืออัฟกานิสถาน
เป็นความภาคภูมิของชาวอัฟกันทุกคน
ประเทศแห่งสันติภาพ ประเทศแห่งดาบ (การต่อสู้)
ลูกหลานทุกผู้ล้วนหาญกล้า

ที่นี่คือประเทศของทุกชนเผ่า
แดนแห่งชาวบาลูช ชาวอุซเบก,
ชาวปาทาน ชาวฮาซาราส,
ชาวเติร์กเมน ชาวทาจิก

อยู่ร่วมกับชาวอาหรับ ชาวคุชชระ
ชาวปาร์มีร์ ชาวนูริสตาน
ชาวบราฮาวี และ ชาวคีร์ซีลบาช,
รวมทั้งชาวไอมาค และชาวปาไช

แผ่นดินนี้จะสุกสกาวตลอดไป
ดังดวงตะวันกลางฟ้าสีคราม
ในหีบแห่งทวีปเอเชีย
(ประเทศ) จะเป็นดังดวงใจตลอดไป

เราจะติดตามพระเจ้าเพียงองค์เดียว
เราทุกคนจงสรรเสริญ "อัลลอฮ์ทรงยิ่งใหญ่"
เราทุกคนจงสรรเสริญ "อัลลอฮ์ทรงยิ่งใหญ่"
เราทุกคนจงสรรเสริญ "อัลลอฮ์ทรงยิ่งใหญ่"!

 บรรณานุกรม
# ท่ารถเกรย์ฮาวด์ไบลธ์วิลล์
ท่ารถเกรย์ฮาวด์ไบลธ์วิลล์  เป็นท่ารถตั้งอยู่ที่เลขที่ 109 ถนนนอร์ธฟิฟต์ เมืองไบลธ์วิลล์ รัฐอาร์คันซอ อาคารท่ารถมีลักษณะสูงหนึ่งชั้น และเป็นสถานีแบบเกาะ (island-type) สร้างขึ้นด้วยสถาปัตยกรรมแบบสตรีมไลน์โมเดอร์น ตกแต่งด้วยเส้นโค้ง และป้ายแนวตั้งเขียนชื่อของรถโดยสารประจำทางเกรย์ฮาวด์ ท่ารถนี้สร้างขึ้นในปี 1937 ภายใต้แคมเปญขยายครั้งใหญ่ของบริษัทเกรย์ฮาวด์ อาคารนี้เป็นหนึ่งในตัวอย่างชิ้นสำคัญที่สุดของอาร์ตโมเดอร์นในรัฐอาร์คันซอ ผลงานออกแบบโดยสถาปนิก วิลเลียม นาวแลนด์ แวน พอเวลล์ และ เบน วัตซีน ไวท์

ท่ารถหยุดให้บริการเดินรถในปี 2001 และถูกทิ้งร้างนับจากนั้น กระทั่งในปี 2004 มีผู้ซื้ออาคารนี้เพื่อทำการอนุรักษ์ นับตั้งแต่ปี 2010 อาคารนี้ใช้งานเป็นสำนักงาน พิพิธภัณฑ์ และศูนย์นักท่องเที่ยวของเมนสตรีทไบลธ์วิลล์ (Main Street Blytheville)
# สิตางศุ์ บัวทอง
สิตางศุ์ บัวทอง (เกิดเมื่อวันที่ 25 ตุลาคม พ.ศ.2505)เน็ตไอดอลสายสะบัด สิตางศุ์ บัวทองเป็นนักแสดงและนักธุรกิจชาวไทยเกิดที่กรุงเทพมหานครเริ่มเข้าสู่ในวงการบันเทิงจากการเป็นเน็ตไอดอลชื่อดังเริ่มเข้าสู่ในการเป็นนักแสดงมีผลงานภาพยนตร์เรื่อง หลวงพี่แจ๊ส 5G และ หอแต๋วแตก สะบัดต่อไม่รอแล้วนะ และผลงานด้านการแสดงละครเป็นต้นเธอคือใครมาจากไหน "สิตางศุ์ บัวทอง" ทำไมอยู่ๆ มาดังเพราะ "ส้มหยุด"

 ประวัติ 

สิตางศุ์ (เกิดเมื่อวันที่ 25 ตุลาคม พ.ศ.2505)สิตางศุ์ บัวทอง เน็ตไอดอลและตำนานส้มหยุด ที่สร้างรอยยิ้มให้ทุกคนได้ตลอดเป็นนักแสดงและนักธุรกิจชาวไทยเกิดที่กรุงเทพมหานครมีพี่น้องร่วมกันอยู่ 5 สิตางศุ์เป็นบุตรคนที่ 4 สำเร็จการศึกษาโรงเรียนมัธยมโรงเรียนทวีธาภิเศก

 ในวงการบันเทิง 

ก่อนเข้าในวงการบันเทิงในช่วงวัยเด็กสิตางศุ์มีครอบครัวเป็นนักธุรกิจคนจีนรับเหมาก่อสร้างและต่อมาทำงานรับจ้างแปลภาษา เขียนคำอุทธรณ์ ตลอดจนรับโปรโมทสินค้า ในช่วงยุควัยเด็ก และในปัจจุบันในปี พ.ศ. 2560เปิดประวัติ "สิตางศุ์ บัวทอง" เขาคือใครสิตางศุ์เริ่มมีชื่อเสียงจากการเป็นเน็ตไอดอลชื่อดังในโลกโซเซียลในช่วงวันสงกรานต์ในปี พ.ศ.  2560 พร้อมวลีเด็ด "สะบัดต่อไม่รอแล้วนะ""ชีวิตฉันคือนักเดินทาง ทุกเรื่องคือการเรียนรู้" เปิดใจคุณแม่ "สิตางศุ์ บัวทอง"ทำให้เป็นที่รู้จักในนาม "สิตางศุ์ บัวทอง" เป็นเน็ตไอดอลชื่อดังไปไกลถึงในประเทศจีนเป็นต้น‘สิตางศุ์ บัวทอง’ เผยใบหน้าหลังศัลยกรรมอีกรอบ ปาดน้ำตาพ้อความใจดีเป็นอาวุธทำร้ายเร“สิตางศุ์ บัวทอง”ย้อนอดีตสมัยนักเลงหัวไม้ ล่าสุดโกอินเตอร์เล่นหนัง คิวแน่นโชว์ตัวตปท.

สิตางศุ์เริ่มเข้าสู่ในการเป็นนักแสดงเต็มตัวได้รับโอกาสจาก พชร์ อานนท์ ได้ร่วมแสดงภาพยนตร์เรื่อง หลวงพี่แจ๊ส 5  G ในปี พ.ศ. 2561 ในบทบาท (นักแสดง รับเชิญ)ทำความรู้จัก “สิตางศุ์ บัวทอง” ตัวแม่แห่งเทรนด์ TikTok ?จากนั้นมีผลงานในการแสดงภาพยนตร์เรื่อง หอแต๋วแตก สะบัดต่อไม่รอแล้วนะ ในปี พ.ศ. 2562 ภายหลังสิตางศุ์ได้รับโอกาสเป็นแขกรับเชิญในรายการกิ๊กดู๋ สงครามเพลงเงินล้านเป็นต้นและในปัจจุบันในปี พ.ศ. 2563  สิตางศุ์ได้รับโอกาสร่วมแสดงมิวสิกวิดีโอเพลงปล่อยผัว ศิลปินปอยฝ้าย มาลัยพร และรับงานการแสดงอื่นๆ เป็นต้น ปัจจุบันสิตางศุ์ มีผลงานการแสดงภาพยนตร์หอแต๋วแตก แหกโควิดปังปุริเย ในปี พ.ศ. 2564สิตางศุ์ บัวทอง ไม่สนดราม่า  หน้าสวยเป๊ะปัง เตรียมเล่นภาพยนตร์เรื่องใหม่!"สิตางศุ์ บัวทอง" ไม่สนดราม่า หน้าสวยเป๊ะปัง เตรียมเล่นภาพยนตร์เรื่องใหม่!อยู่ช่วงกำลังถ่ายทำเนื่องจากสถานการณ์โควิด 19จึงไม่สามารถถ่ายทำภาพยนตร์ในขณะช่วงนี้จึงเลื่อนไปก่อนจนกว่าสถานการณ์โควิด 19ดีขึ้นฉันนี่ร้องกรี๊ด! เปิดหน้า “สิตางศุ์ บัวทอง” หลังขึ้นเขียงศัลยกรรมอีกรอบ ผ่านไป 3 วันแต่ปังเวอร์

ในปี พ.ศ. 2564 สิตางศุ์เตรียมตัวเป็นผู้จัดและสร้างภาพยนตร์และทำเพลงมิวสิกวิดีโอและได้รับโอกาสเป็นผู้จัดภาพยนตร์และมิวสิกวิดีโอคนใหม่และร่วมลงทุนรายได้ 20 ล้านบาทในขณะที่อยู่ช่วงเตรียมงานสิตางศุ์ บัวทองเตรียมควักทุน 20 ล้าน สร้างภาพยนตร์ สิตางศุ์ บัวทอง เตรียมควักทุน 20 ล้าน สร้างภาพยนตร์อลังการ ตีแผ่ชีวิตส่วนตัว

 ผลงานภาพยนตร์ 

(2561) ภาพยนตร์หลวงพี่แจ๊ส 5 G รับบทเป็น สิตางศุ์ (เน็ตไอดอล)

(2561) ภาพยนตร์หอแต๋วแตก แหกต่อไม่รอแล้วนะ รับบทเป็น คำแก้ว/เจ้าแม่นาคี/โรเซ่

(2563) ภาพยนตร์ หอแต๋วแตก พจมาร์สว่างคาตา รับบทเป็น ส้มหยุด/ไฮโซ

(2564) ภาพยนตร์หอแต๋วแตก แหกโควิดปังปุริเย่ รับบทเป็น คำแก้ว/เจ้าแม่นาคี/โรเซ่

 มิวสิกวิดีโอ 

(2561) เพลง "ปล่อยผัว" ศิลปิน ปอยฝ้าย มาลัยพร
(2562) เพลง "อิคึอิไต" ศิลปิน เอ็มมี่ แม็กซิม
(2563) เพลง "หมอลำออนไลน์" ศิลปิน จินตหรา พูนลาภ
(2563) เพลง "ลุกขึ้นมาสู้" ศิลปิน โอเล่ ธนธรรศ ft. สิตางศุ์ บัวทอง
# วัดพระพุทธบาทสี่รอย
วัดพระพุทธบาทสี่รอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสะลวง อำเภอแม่ริม จังหวัดเชียงใหม่ เป็นที่ประดิษฐานรอยพระพุทธบาทของสมเด็จพระสัมมาสัมพระพุทธเจ้าถึง 4 พระองค์ กล่าวกันว่าเป็นรอยพระพุทธบาทที่เก่าแก่ที่สุดในประเทศไทย

ตามตำนานเล่าว่า เมื่อครั้งสมัยพุทธกาล องค์สมเด็จพระสัมมาสัมพุทธเจ้าโปรดเวไนยสัตว์มายังปัจจันตประเทศหรือประเทศไทยปัจจุบัน พระองค์เสด็จมาพร้อมพุทธสาวก 500 องค์ ได้แวะฉันจังหันอยู่บนเขาเวภารบรรพตแห่งนี้ ได้สมาบัติว่าบนเทือกเขาแห่งนี้ได้มีรอย พระพุทธบาทของพระพุทธเจ้ามาประทับอยู่บนก้อนหินใหญ่ คือ พระพุทธเจ้าที่มาตรัสรู้ภัทรกัลป์นี้แล้ว เป็นพระพุทธบาทของพระพุทธเจ้าทั้ง 3 พระองค์ คือ พระพุทธเจ้ากกุสันธะ พระพุทธเจ้าโกนาคมนะ และพระพุทธเจ้ากัสสปะ จึงได้ประทับรอยพระบาทอีกรอยไว้ที่นี้ โดยรอบพระพุทธบาทประกอบด้วย รอยพระพุทธบาทของพระพุทธเจ้ากกุสันธะ รอยแรกเป็นรอยใหญ่ยาว 12 ศอก รอยพระพุทธบาทของพระพุทธเจ้าโกนาคมนะ เป็นรอยที่ 2 ยาว 9 ศอก รอยพระพุทธบาทของพระพุทธเจ้ากัสสปะเป็นรอยที่ 3 ยาว 7 ศอก รอยพระพุทธบาทของพระพุทธเจ้าโคตะมะ (ศาสนาปัจจุบัน) เป็นรอยที่ 4 รอยเล็กที่สุด ยาว 4 ศอก

ครั้นถึงสมัยพระยาธรรมช้างเผือก ผู้ครองนครเชียงใหม่ พร้อมด้วยบริวาร 500 คน ได้ขึ้นมากราบสักการะบูชาพระพุทธบาทสี่รอย และได้สร้างวิหารครอบพระพุทธบาทสี่รอยไว้ชั่วคราว พระยาธรรมช้างเผือกได้สร้างแท่นยืนคล้ายนั่งร้านรอบ ๆ ก้อนหินที่มีพระพุทธบาทสี่รอยและได้สร้างหลังคาชั่วคราวมุงไว้ ต่อมาเจ้าดารารัศมี พระราชชายาได้สร้างวิหารเป็นการกราบบูชารอยพระพุทธบาทไว้หนึ่งหลัง หลังเล็กปัจจุบันได้บูรณะปฏิสังขรณ์แล้วทั้งหลัง จน พ.ศ. 2472 ครูบาศรีวิชัย ได้รื้อพระวิหารที่เจ้าพระยาธรรมช้างเผือกสร้างไว้ชั่วคราว และได้สรางพระวิหารครอบรอยพระพุทธบาทไว้ใหม่และได้ฉาบปูนครอบรอยพระพุทธบาทสี่รอย 

วัดพระพุทธบาทสี่รอยตั้งอยู่บนระดับความสูงประมาณ 1,200 เมตร เป็นภูเขาลาดชัน บางแห่งมีโค้ง และสูงในระดับ 45 องศา วัดมีอุโบสถทรงจัตุรมุข เจ้าอาวาสได้รับแรงบันดาลใจจากนิมิตที่พญานาคได้มาบอกกล่าวให้สร้าง
คลังภาพ
# หยก ธีรนิตยาธาร
หยก ธีรนิตยาธาร ชื่อเล่น หยก  (เกิด 3 กันยายน 2536)หยก ธีรนิตยาธาร (หยก) แสดงหนังเรื่องแรกเมื่ออายุ 9 ขวบ มีผลงานสร้างชื่อเสียงในภาพยนตร์เรื่อง แฟนฉัน ในปี พ.ศ. 2546

 การศึกษา 
โรงเรียนกรุงเทพคริสเตียนวิทยาลัย
จุฬาลงกรณ์มหาวิทยาลัย คณะสถาปัตยกรรมศาสตร์ จุฬาลงกรณ์มหาวิทยาลัยGANG 'MENT คุยยกค่าย 24 ก.ค. 58

 ผลงานการแสดง 

ภาพยนตร์
 แฟนฉัน (พ.ศ. 2546) รับบทเป็น มาโนช
 บุปผาอาริกาโตะ (พ.ศ. 2559) รับบทเป็น หยก
 เด็กหอ (พ.ศ. 2549) (ตัวแสดงประกอบ)

ละครโทรทัศน์
ครูไหวใจร้าย (พ.ศ. 2547) รับบทเป็น อารี (ตอนเด็ก) ครูไหวใจร้าย Completed

หนังแผ่น
4 เซี้ยวซ่า เทวดาส่งมากวน (พ.ศ. 2547)

มิวสิควิดีโอ
จูบ ศิลปิน จั๊ก ชวิน

เจ็บแต่ดี ศิลปิน Doubletap

รายการโทรทัศน์
แก๊งกระจายเสียง
# วัดคูหาสวรรค์ (จังหวัดพัทลุง)
วัดคูหาสวรรค์ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลคูหาสวรรค์ อำเภอเมืองพัทลุง จังหวัดพัทลุง

ประวัติ
วัดคูหาสวรรค์มีถ้ำคูหาสวรรค์ตั้งอยู่ในวัด ชาวบ้านนิยมเรียกวัดนี้ว่า วัดคูหาสูง หรือ วัดสูง ไม่ปรากฏหลักฐานว่าสร้างเมื่อใด แต่ตำนานนางเลือดขาวระบุว่า เมื่อตาสามโมกับยายเพชรถึงแก่กรรมแล้ว กุมารกับนางเลือดขาวให้นำอัฐิของท่านทั้งสองไปเก็บไว้ในถ้ำคูหาสวรรค์ ขณะที่ข้อมูลในหนังสือทำเนียบวัดจังหวัดพัทลุงของพระครูอริยสังวร (เอียด) ระบุว่าสร้างเมื่อ พ.ศ. 1924 ยังปรากฏความในหนังสือพระกัลปนาวัดเมืองพัทลุงสมัยอยุธยา ความว่า วัดคูหาสวรรค์ก็น่าจะถูกทำลายไปในสมัยสมเด็จพระนารายณ์มหาราช แล้วจึงได้รับการบูรณะใหม่

เมื่อ พ.ศ. 2432 วัดได้รับการบูรณะครั้งใหญ่เพื่อเตรียมรับเสด็จพระบาทสมเด็จพระจุลจอมเกล้าเจ้าอยู่หัวครั้งเสด็จประพาสแหลมมลายู ปรากฏจารึกพระปรมาภิไธย จ.ป.ร. 108 ไว้บริเวณหน้าถ้ำ วัดคูหาสวรรค์ได้กลายเป็นวัดร้าง จน พ.ศ. 2452 ชาวบ้านได้นิมนต์พระครูจรูญกรณีย์ (ตุค เกสโร) มาเป็นเจ้าอาวาสครองวัด ท่านได้บูรณะเป็นการใหญ่ วัดจึงได้รับการพัฒนา จนถึง พ.ศ. 2467 เมืองพัทลุงย้ายจากตำบลลำปำมาตั้งที่ตำบลคูหาสวรรค์ พระยาคณาศัยสุนทร (สา สุวรรณสาร) ผู้ว่าราชการเมืองสมัยนั้น ได้ช่วยบูรณะวัดอีกแรงหนึ่ง วัดคูหาสวรรค์เป็นวัดที่พระมหากษัตริย์และเชื้อพระวงศ์โปรดในการเสด็จอยู่เสมอ เช่น เมื่อ พ.ศ. 2502 พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จประพาสถ้ำคูหาสวรรค์ได้ทรงจารึกพระปรมาภิไธย ภปร.และ สก. ไว้ที่เพิงผาหน้าถ้ำ

ถ้ำและเสนาสนะ
ถ้ำคูหาสวรรค์ เป็นถ้ำกว้าง 18 เมตร ยาว 28 เมตร สูงเป็นเวิ้งรูปกรวย ตอนบนมีหินงอกคล้ายรูปช้าง ชาวบ้านเรียกว่า "ช้างผุด” หรือ หินลับแล พื้นถ้ำปูด้วยอิฐถือปูน ในถ้ำมีเจดีย์องค์เล็ก มีพระพุทธรูปปูนปั้นและปั้นด้วยดินเหนียวขนาดต่าง ๆ เรียงแถวเป็นระเบียบทางด้านทิศเหนือ ทิศใต้ และ ทิศตะวันตก รวม 37 องค์ มีประวัติว่าพระพุทธรูปจำนวน 20 องค์ สร้างขึ้นในสมัยอยุธยา ต่อมาสมัยรัตนโกสินทร์สร้างเพิ่มอีก 17 องค์ ทางด้านทิศตะวันออกของเศียรพระพุทธไสยาสน์มีกรุพระพิมพ์ที่ชาวบ้านได้ขุดพบเป็นจำนวนมาก  มีทั้งพระจำหลักไม้พระพุทธรูปปูนปั้น พระสำริด และพระพิมพ์ดินดิบสมัยศรีวิชัย ปากถ้ำสูงประมาณ 2 เมตร ชาวบ้านเรียกว่า "หัวทรพี" ตรงข้ามเป็นรูปพระฤๅษีตาไฟปูนปั้น มีเรื่องเล่าในตำนานว่า นางเลือดขาวกับเจ้าพระยากุมารสร้างขึ้นแทนอนุสาวรีย์ตาสามโมกับยายเพชร และได้บรรจุอัฐิของตายายทั้ง 2 ไว้ กรมศิลปากรประกาศขึ้นทะเบียนเป็นโบราณสถานในราชกิจจานุเบกษาเล่มที่ 52 ตอนที่ 75 ลงวันที่ 8 มีนาคม พ.ศ. 2478

พระอุโบสถวัดคูหาสวรรค์ ประดิษฐานพระประธานที่สมเด็จพระศรีพัชรินทราบรมราชินีนาถ พระบรมราชชนนีพันปีหลวง ได้สร้างถวาย สร้างจากทองคำร้อยละ 60 วัดมีพระพุทธบาทจำลอง ตั้งอยู่บนไหล่เขาด้านบนของถ้ำพระ สูงขึ้นไปประมาณ 60 เมตร สร้างโดยนายฮวดและนางขิ้ม แซ่สอ เมื่อ พ.ศ. 2471 และมีเจดีย์หินโบราณ
# คอร์ พัลโมนาลี
โรคหัวใจเกี่ยวเนื่องกับปอด  หรือ คอร์ พัลโมนาลี  เป็นภาวะหัวใจห้องล่างขวาโตและล้มเหลว เป็นผลตอบสนองต่อการเพิ่มขึ้นของความต้านทานในหลอดเลือด เช่น จากการแข็งของหลอดเลือดพัลโมนารี หรือความดันเลือดในปอดสูง

คอร์ พัลโมนาลีเรื้อรังมักก่อให้เกิดการโตของหัวใจห้องล่างขวา (RVH) ส่วน คอร์ พัลโมนาลีฉับพลัน มักก่อให้เกิดหลอดเลือดขยายตัว ไฮเปอร์โทรฟีเป็นการตอบสนองต่อความดันสูงในระยะยาว เซลล์กล้ามเนื้อแต่ละเซลล์โตขึ้น (หนาขึ้น) เพื่อสร้างแรงบีบที่เพิ่มขึ้นในการบีบเลือดเพื่อต้านกับแรงต้านทานในหลอดเลือดที่สูงขึ้น ส่วนไดเลชั่นเป็นผลจากการยืด (ยาวขึ้น) ของหัวใจห้องล่างเพื่อตอบสนองต่อความดันที่สูงขึ้นฉับพลัน

ดูเพิ่ม
 บิลฮาร์เชียล คอร์ พัลโมนาลี
# เอลแลนด์โรด
เอลแลนด์โรด  เป็นสนามฟุตบอลตั้งที่อยู่บีสตันในเมืองลีดส์ เทศมณฑลยอร์กเชอร์ตะวันตก ประเทศอังกฤษ และเป็นสนามเหย้าของสโมสรฟุตบอลลีดส์ยูไนเต็ดนับตั้งแต่ก่อตั้งสโมสรใน ค.ศ. 1919 เอลแลนด์โรดเป็นสนามฟุตบอลที่ใหญ่เป็นอันดับที่ 14 ของอังกฤษ

เอลแลนด์โรดเคยใช้จัดการแข่งขันเอฟเอคัพรอบรองชนะเลิศในฐานะสนามกลางและเป็นสนามเหย้าของฟุตบอลทีมชาติอังกฤษในบางนัด นอกจากนี้ ยังเป็นหนึ่งใน 8 สนามที่ใช้จัดแข่งขันฟุตบอลชิงแชมป์แห่งชาติยุโรป 1996 นอกจากฟุตบอลแล้ว เอลแลนด์โรดยังใช้จัดแข่งขันรักบี้ลีกโดยมีฮันสเล็ตเป็นทีมเหย้าในช่วงกลางทศวรรษ 1980 และเคยใช้จัดการแข่งขันสองนัดในรักบี้ชิงแชมป์โลก 2015

เอลแลนด์โรดมีอัฒจันทร์สี่ฝั่ง ประกอบด้วย ฝั่งดอนเรวี (ฝั่งเหนือ), ฝั่งตะวันออก (ซึ่งคาดว่าจะตั้งชื่อตามแจ็ก ชาร์ลตัน), ฝั่งนอร์แมนฮันเตอร์ (ฝั่งใต้) และฝั่งจอห์นชาลส์ (ฝั่งตะวันตก) สนามมีความจุ 37,792 ที่นั่ง สถิติผู้ชมในสนามสูงสุดอยู่ที่ 57,892 คนเมื่อวันที่ 15 มีนาคม ค.ศ. 1967 ในเอฟเอคัพรอบที่ห้าซึ่งเป็นนัดแข่งใหม่กับซันเดอร์แลนด์ อย่างไรก็ตาม สนามมีการติดตั้งที่นั่งทำให้ความจุลดลง สถิติผู้ชมสูงสุดในสนามซึ่งมีการติดตั้งที่นั่งแล้วคือ 40,287 คนในพรีเมียร์ชิปนัดที่พบกับนิวคาสเซิลยูไนเต็ดเมื่อวันที่ 22 ธันวาคม ค.ศ. 2001 ปัจจุบันมีแผนขยายความจุของสนามเป็น 50,000 ที่นั่ง โดยจะทำการทุบอัฒจันทร์ฝั่งตะวันตกและสร้างใหม่

สนามแห่งนี้ยังใช้จัดงานคอนเสิร์ตได้ ศิลปินที่มีชื่อเสียงที่เคยขึ้นแสดงที่สนามแห่งนี้ อาทิ วงควีน, ยูทู, แฮปปี้มันเดส์ และเคเซอร์ชีฟส์

 หมายเหตุ
# ราชวงศ์เหลียงตะวันตก (ค.ศ. 555–587)
ราชวงศ์เหลียง (ค.ศ. 555–587) หรือเป็นที่รู้จักในประวัติศาสตร์ว่า ราชวงศ์เหลียงตะวันตก  หรือ ราชวงศ์เหลียงยุคหลัง  เป็นรัฐหุ่นเชิดขนาดเล็กระหว่างยุคราชวงศ์เหนือ-ใต้ ตั้งอยู่ในเขตแม่น้ำแยงซีตอนกลางในมณฑลหูเป่ย์ตอนกลางในปัจจุบัน ตั้งแต่ปี ค.ศ. 555 ถึง 557 อาณาจักรอยู่ใต้อาณัติของราชวงศ์เว่ย์ตะวันตก ตั้งแต่ปี ค.ศ. 557 ถึง 581 อยู่ภายใต้ราชวงศ์โจวเหนือ (ซึ่งแทนที่ราชวงศ์เว่ย์ตะวันตก) และตั้งแต่ ค.ศ. 581 ถึง 587 อยู่ภายใต้ราชวงศ์สุย (ซึ่งเข้ามาแทนที่ราชวงศ์โจวเหนือ) ก่อนที่ถูกผนวกเป็นส่วนหนึ่งของราชวงศ์สุย
# ราชวงศ์เฉิน
ราชวงศ์เฉิน (ค.ศ. 557–589) หรือรู้จักในชื่อ ราชวงศ์เฉินใต้ (南陳 / 南朝陈) เป็นราชวงศ์ที่สี่และราชวงศ์สุดท้ายของราชวงศ์ใต้ในประเทศจีน ถัดจากราชวงศ์เหลียง ราชวงศ์เฉินก่อตั้งโดยเฉิน ป้าเสวียน (จักรพรรดิเฉินอู่) ราชวงศ์เฉินเสริมความแข็งแกร่งและฟื้นฟูเศรษฐกิจและวัฒนธรรมของจีนตอนใต้และแม้กระทั่งขยายอาณาเขตไปทางเหนือ วางรากฐานสำหรับราชวงศ์ในอนาคต ต่อมาถูกยึดครองโดยราชวงศ์สุยในปี ค.ศ. 589 เป็นการสิ้นสุดยุคราชวงศ์เหนือ-ใต้ในประวัติศาสตร์จีน หลังจากการล่มสลายของราชวงศ์เฉิน เชื้อสายของราชวงศ์เฉินยังคงดำรงตำแหน่งระดับสูงที่ทรงอิทธิพลต่อไปในราชสำนักของราชวงศ์สุยและราชวงศ์ถัง
# สหพันธ์ฟุตบอลชาด
สหพันธ์ฟุตบอลชาด (, , หรือ FTFA) เป็นหน่วยงานที่กำกับดูแลฟุตบอลในประเทศชาด มีสำนักงานใหญ่ตั้งอยู่ที่อึนจาเมนา ก่อตั้งขึ้นเมื่อปี พ.ศ. 2505 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศชาดรวมถึงฟุตบอลทีมชาติชาด
# สหพันธ์ฟุตบอลแอฟริกากลาง
สหพันธ์ฟุตบอลแอฟริกากลาง (, , หรือ RCA) เป็นหน่วยงานที่กำกับดูแลฟุตบอลในประเทศแอฟริกากลาง มีสำนักงานใหญ่ตั้งอยู่ที่บังกี ก่อตั้งขึ้นเมื่อปี พ.ศ. 2504 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศแอฟริกากลางรวมถึงฟุตบอลทีมชาติแอฟริกากลาง
# สหพันธ์ฟุตบอลสาธารณรัฐคองโก
สหพันธ์ฟุตบอลสาธารณรัฐคองโก  เป็นหน่วยงานที่กำกับดูแลฟุตบอลในสาธารณรัฐคองโก มีสำนักงานใหญ่ตั้งอยู่ที่บราซาวีล ก่อตั้งขึ้นเมื่อ พ.ศ. 2505 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในสาธารณรัฐคองโกรวมถึงฟุตบอลทีมชาติคองโก
# สหพันธ์ฟุตบอลอิเควทอเรียลกินี
สหพันธ์ฟุตบอลอิเควทอเรียลกินี (, , หรือ FEGUIFUT) เป็นหน่วยงานที่กำกับดูแลฟุตบอลในประเทศอิเควทอเรียลกินี มีสำนักงานใหญ่ตั้งอยู่ที่มาลาโบ ก่อตั้งขึ้นเมื่อปี พ.ศ. 2518 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศอิเควทอเรียลกินีรวมถึงฟุตบอลทีมชาติอิเควทอเรียลกินี
# สหพันธ์ฟุตบอลสาธารณรัฐประชาธิปไตยคองโก
สหพันธ์ฟุตบอลสาธารณรัฐประชาธิปไตยคองโก  เป็นหน่วยงานที่กำกับดูแลฟุตบอลในสาธารณรัฐประชาธิปไตยคองโก มีสำนักงานใหญ่ตั้งอยู่ที่กินชาซา ก่อตั้งขึ้นเมื่อ ค.ศ. 1919 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศสาธารณรัฐประชาธิปไตยคองโกรวมถึงฟุตบอลทีมชาติสาธารณรัฐประชาธิปไตยคองโก
# สหพันธ์ฟุตบอลกาบอง
สหพันธ์ฟุตบอลกาบอง (,) เป็นหน่วยงานที่กำกับดูแลฟุตบอลในประเทศกาบอง มีสำนักงานใหญ่ตั้งอยู่ที่ลีเบรอวีล ก่อตั้งขึ้นเมื่อปี พ.ศ. 2505 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศกาบองรวมถึงฟุตบอลทีมชาติกาบอง
# สหพันธ์ฟุตบอลเซาตูแมอีปริงซีป
สหพันธ์ฟุตบอลเซาตูเมและปรินซีปี  เป็นหน่วยงานที่กำกับดูแลฟุตบอลในประเทศเซาตูเมและปรินซีปี มีสำนักงานใหญ่ตั้งอยู่ที่เซาตูเม ก่อตั้งขึ้นเมื่อปี พ.ศ. 2518 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศเซาตูเมและปรินซีปีรวมถึงฟุตบอลทีมชาติเซาตูเมและปรินซีปี
# นีโคไล ริมสกี-กอร์ซากอฟ
นีโคไล อันเดรเยวิช ริมสกี-กอร์ซากอฟ  เป็นคีตกวีชาวรัสเซีย เป็นหนึ่งในห้าอัครบุคคลของวงการคีตกวีรัสเซีย กอร์ซากอฟมีความเชี่ยวชาญในด้านการประกอบออร์เคสตรา ผลงานเด่นที่สุดของเขาคือเพลง Capriccio Espagnol, Svetliy prazdnik และ Scheherazade

กอร์ซากอฟเกิดในตระกูลขุนนางรัสเซีย ที่เมืองทิกวิน ทางตะวันตกของเซนต์ปีเตอร์เบิร์ก 200 กิโลเมตร บิดาของเขา ตระกูลของเขาเป็นตระกูลชั้นนำ มีสมาชิกตระกูลเคยดำรงตำแหน่งสำคัญทั้งทางทหารและพลเรือนเสมอ พี่ชายของกอร์ซากอฟก็เป็นนักเดินเรือและนักสำรวจที่มีชื่อเสียงเช่นกัน

เมื่อมีอายุหกขวบ กอร์ซากอฟได้เรียนเปียโนกับครูในละแวกบ้าน และฉายแววทางด้านนี้ อย่างไรก็ตาม กอร์ซากอฟในตอนนั้นไมาสนใจการดนตรีมากนัก ต่อมาเมื่อมีอายุสิบขวบ เขาเริ่มแต่งเพลง แต่ก็ยังชื่นชอบวรรณกรรมมากกว่าการดนตรี ต่อมาเมื่ออายุได้สิบสองปี เขาเข้าเรียนในโรงเรียนสมุทรศาสตร์และการเดินเรือของกองทัพเรือจักรวรรดิรัสเซียFrolova-Walker, New Grove (2001), 21:400. และมีโอกาสได้ฟังอุปรากร ระหว่างนั้น เขาเริ่มเรียนเปียโนอย่างจริงจัง เมื่อเติบโตขึ้นความสนใจในเรื่องการเดินเรือลดน้อยลงไป เขาใช้ชีวิตในการเดินเรืออยู่สามปี จึงตัดสินใจมาประกอบอาชีพทางดนตรีอย่างจริงจัง    
อ้างอิง
# ราชวงศ์อู่โจว
ราชวงศ์อู่โจว  หรือชื่ออย่างเป็นทางการคือ ราชวงศ์โจว  บางครั้งเรียก ราชวงศ์โจวใต้  ราชวงศ์โจวที่สอง หรือ ราชวงศ์โจวฟื้นฟู เป็นราชวงศ์จีนที่ปกครองอยู่ระหว่าง ค.ศ. 690 และ 705 เมื่อบูเช็กเทียนครองราชย์เป็นจักรพรรดินี ราชวงศ์เริ่มต้นเมื่ออู่ เจ้าซึ่งเป็นพระนามเดิมของอู่ เจ๋อเทียนแย่งชิงบัลลังก์ของพระราชโอรสจักรพรรดิถังรุ่ยจง และคงอยู่จนกระทั่งจักรพรรดิถังจงจงกลับคืนสู่บัลลังก์ นักประวัติศาสตร์มักมองว่าราชวงศ์อู่โจวเป็นเวลาระหว่างต่อรัชสมัยราชวงศ์ถัง

ผู้ปกครองพระองค์เดียวราชวงศ์อู่โจว คือบูเช็กเทียน พระองค์ใช้พระนาม "อู่ เจ้า" เมื่อพระองค์ประกอบพิธีบรมราชาภิเษก พระองค์ตั้งชื่อราชวงศ์ของพระองค์ตามราชวงศ์โจวโบราณซึ่งทรงเชื่อว่าพระองค์เป็นผู้สืบเชื้อสาย
# สหพันธ์ฟุตบอลบุรุนดี
สหพันธ์ฟุตบอลบุรุนดี (,) เป็นหน่วยงานที่กำกับดูแลฟุตบอลในประเทศบุรุนดี มีสำนักงานใหญ่ตั้งอยู่ที่กีเตกา ก่อตั้งขึ้นเมื่อปี พ.ศ. 2505 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศบุรุนดีรวมถึงฟุตบอลทีมชาติบุรุนดี